钦定古今图书集成/明伦汇编/氏族典/第355卷 > 《廖用贤尚友录》 > 秋胡
## 钦定古今图书集成/明伦汇编/氏族典/第355卷 > 《廖用贤尚友录》 > 秋胡

按《列女传》，鲁洁妇者，秋胡子之妻。秋胡子纳之，五日
而宦于陈，五年乃归。未至家，见路旁有美妇人方采
桑，秋胡子悦之，下车谓曰：“吾有金，愿以予夫人。”妇人
曰：“嘻！吾采桑奉二亲，不愿人之金。”秋胡子遂去，归至
家，其母使人呼其妇，乃向采桑者。秋胡子见之而惭，
妇曰：“辞亲往仕，五年得还，乃悦路旁妇人，以金与之，
是忘母不孝也。妾不忍见不孝之人。”遂去，自投河而
死。